Tõepoolest, seadust on muudetud. Täitemenetluse seadustiku § 202 sätestab, et kohtutäitur lõpetab täitemenetluse väärteo asjas tehtud kohtuotsuse alusel või kohtuvälise menetleja otsuse alusel määratud rahatrahvi sissenõudes täitmise aegumise  tõttu, kui rahatrahvi ei ole sisse nõutud karistusseadustiku §-s 82 sätestatud tähtaja jooksul.    Muudatus jõustus 24.03.2011.a. Esitatud küsimusest ei selgu, millal on karistus määratud. Alates 01.01.2010 kehtib muudatus ka KarS §-s 82 sätestatud aegumise tähtaegade osas. Täitmisele pööratud rahatrahvi sissenõue aegub, kui rahatrahvi ei ole sisse nõutud nelja aasta jooksul väärteoasjas tehtud otsuse jõustumisest. Täitmise aegumine peatub võlgniku vangistuses viibimise või aresti kandmise ajaks.